Brandenburgerkonsertene
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk i barokken,Internasjonale klassiske komponister og verker i barokken
Brandenburgerkonsertene, eller Six Concerts à plusieurs instruments, er en samling av seks concerti grossi, komponert av Johann Sebastian Bach i tidsrommet 1711–1720. Konsertene er blant de mest spilte orkesterverkene fra barokken.
Konsertene ble i 1721 tilegnet prins Christian Ludwig, da han ble kronet markgreve av Brandenburg. Bach sendte konsertene som en slags portefølje til markgreven, i det han var i ferd med å søke seg vekk fra kapellmesterstillingen sin i Köthen. Bach lyktes ikke med å oppnå en post ved hoffet til markgreven, og senere ble notemanuskriptet liggende bortglemt Brandenburgs statsarkiver i vel hundre år, før mesterverkene ble gjenoppdaget i 1849. Takket være verkenes originalitet og kunstneriske kvalitet er Brandenburgerkonsertene blant de mest gjenkjennelige og oftest spilte orkesterverkene fra barokken. Konsertene er ikke bare en storartet fremvisning av Bachs tekniske dyktighet, men de skiller seg ut med en uvanlig kreativ og fargerik instrumentasjon. Les mer i Store norske leksikon Johann Sebastian Bach musikk i barokken musikk i Tyskland